OpenLLM-France/wikimedia huggingface dataset:
# JCVD (filma)

JCVD', 2008ko Mabrouk El Mechri frantziar zinema zuzendari eta gidoilariak zuzendu eta elkarlanean idatzitako drama-komedia film bat da. Jean-Claude Van Damme, François Damiens eta Zinedine Soualem aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Jean-Claude Van Damme aktoreak bere burua antzeztuz bere bizitza eta zinema ibilbideaz ironizatzen du, fikziozko egoera batean dagoen benetako pertsona batean bilakatuz, eta fikziozko ondorioekin. Akziozko zinemako JCVD izarra Bruselan ongi merezitako atsedena hartzen ari da, baina krisialdi existentziala jasango du. Bapatean, denontzat ezaguna den zinemako izar handiak beldur, kontradikzio eta itxaropenez beteriko korronte batean sartuko da. Nola mantendu dezake bere inguruan eraiki duen kondaira? Jean-Claudek bere burua heroi gisa bizitzaren gurutzadan topatuko du. Film hau modu txarrean hasi eta okerragoan amaitzen duen abentura nahasi bat bezala pentsatu zen. Kanpo konkistak, dirua eta ospeak bere buruaren berreskuratzearekin parekatuz gero hain baliotsuak ez direla ohartzen denean.

## Aktoreak

* Jean-Claude Van Damme: Bere burua antzeztuz
* François Damiens: Bruges
* Zinedine Soualem: Kapeladun gizona
* Karim Belkhadra: Bijilia
* Jean-François Wolff: Hogeitamarra
* Anne Paulicevich: Kutxazaina
* Saskia Flanders: Van Dammen alaba
* Dean Gregory: Tobey Wooden zuzendaria
* Kim Hermans: Kickboxing jantzidun presoa
* Steve Preston: Van Dammen laguntzailea
* Paul Rockenbrod: Tobey Wood
* Alan Rossett: Bernstein
* Jesse Joe Walsh: Jeff
* Isabelle de Hertogh: Jostailu-dendako managerra

## Kanpo estekak

* IMDBko fitxa irakurgai (Ingelesez)
* Datuak: Q1416896
# JDAM

Joint Direct Attack Munition delakoa (ingelesezko siglak: JDAM) edo Zuzeneko Eraso Bateraturako Munizioa kostu txikiko kita da, Boeing-ek fabrikatutakoa, eta erorketa libreko bonbak doitasunezko bonba gidatu bihurtzen ditu, artikulu horrek nabigazio inertzialeko sistema bat baitu, GPS hargailu bati egokitua. Fabrikatzailearen arabera, sistema horrek 28 km-ko irismena du gehienez, 230 eta 910 kg bitarteko bonbetara doi daiteke eta +/- 13 m-ko doitasun zirkularra ematen die. 1998z gero dago operatibo sistema hau.
Ameriketako Estatu Batuek eta bere aliatuek parte hartutako azken gatazka armatuetan, bonba horiek oso fidagarriak eta zehatzak direla frogatu da, edozein egoera meteorologikotan eta helburutik oso urrun jaurti baitaitezke hegazkinetik. Israelgo armada 2023ko urrian hasitako Gazako erasoan baliatzen ari da JDAM sistema, baita egitura zibileei erasotzeko ere.

## Erreferentziak

* ↑ (Ingelesez) «Joint Direct Attack Munition GBU- 31/32/38» Air Force (Noiz kontsultatua: 2023-12-06).
* ↑ (Ingelesez) «Israel/OPT: US-made munitions killed 43 civilians in two documented Israeli air strikes in Gaza – new investigation» Amnesty International 2023-12-05 (Noiz kontsultatua: 2023-12-06).

## Kanpo estekak

* Datuak: Q903190
* Multimedia: Joint Direct Attack Munition / Q903190
# JCDecaux

JCDecaux SA munduko kanpo-publizitateko enpresa handienetako bat da, bereziki ezaguna publizitate-panelak, opiak edo autobus-geltokietako markesinak bezalako euskarriak erabiltzeagatik. Jean-Claude Decauxek Enpresa 1964an sortu zuen Lyonen. Gaur egun, 40 herrialdetan baino gehiagotan jarduten du, eta 6.900 langile baino gehiago ditu. Bere egoitza nagusia Neuilly-sur-Seine hirian dago, Paristik gertu.

## Kanpo estekak

* Datuak: Q74877
* Multimedia: JCDecaux / Q74877
# JDownloader

jDownloader kode irekian dagoen deskarga-kudeatzailea da, javaz idatzita dagoena.
2012tik aurrera, erabiltzaileen kexa asko izan ditu baimena eskatu gabe adware sartzen duelako.

## Erreferentziak

* ↑ JD Community – Jdownloader installer contains Adware. 2012-12-23.

## Kanpo estekak

* Datuak: Q1278252
* Multimedia: JDownloader / Q1278252
# JD.com

JD.com, Inc. (txinera tradizionalez: 京东; pinyinez: Jīngdōng), baita Jingdong ere eta lehen 360buy deitua, txinatar e-commerce enpresa da. Liu Qiangdongek 1998an sortua, egun Beijingen du egoitza nagusia. Herrialdeko eta munduko txikizkaririk handienetariko bat da, bestea Alibabarena den Tmall izanda.

## Kanpo estekak

* Datuak: Q3598926
* Multimedia: JD.com / Q3598926
# Judoa 2008ko Olinpiar Jokoetan

2008ko Olinpiar Jokoak - Pekin :
| Judoa ||
| Estatu Partehartzaileak | 92 |
| Hasiera | abuztuaren 9a |
| Bukaera | abuztuaren 15a |
| Atleta kopurua | 385 |
| Lekua | Beijing Zientzia eta Teknologia Unibertsitateko Gimnasioa |
| Modalitateak | 14 |
Judoa 2008ko Olinpiar Jokoetan abuztuaren 9tik abuztuaren 15ra arte jokatu zen Beijingo Beijing Zientzia eta Teknologia Unibertsitateko Gimnasioan. 14 modalitate daude eta guztira 92 herrialde ezberdinetako 385 kirolarik hartu zuten parte.

## Dominak

14 modalitate ditu kirol honek, gizon eta emakumeen artean kopuru berdina.

### 60kg gizonak

| Cho Min-Ho | Hego Korea |
| Ludwig Paischer | Letonia |
| Rishod Sobirov | UZB |
| Ruben houkes | Herbehereak |

### 48kg emakumeak

| Alina Alexandra Dumitru | Errumania |
| Yanet Bermoy | Kuba |
| Paula Pareto | Argentina |
| Ryoko Tani | Japonia |

### 66kg gizonak

| Masato Uchishiba | Japonia |
| Benjamin Darbelet | Frantzia |
| Yordanis Arencibia | Kuba |
| Pak Chol Min | PRK |

### 52kg emakumeak

| Xian Dongmei | Txina |
| An Kum-Ae | PRK |
| Soraya Haddad | Aljeria |
| Misato Nakamura | Japonia |

### 73kg gizonak

| Elnur Mammadli | AZE |
| Wang Ki-Chun | Hego Korea |
| Rasul Boqiev | TJK |
| Leandro Guilheiro | Brasil |

### 57kg emakumeak

| Giulia Quintavalle | Italia |
| Deborah van der Veken-Gravenstijn | Herbehereak |
| Xu Yan | Txina |
| Ketleyn Quadros | Brasil |

### 81kg gizonak

| Ole Bischof | Alemania |
| Jaebum Kim | Hego Korea |
| Tiago Camilo | Brasil |
| Roman Gontiuk | Ukraina |

### 63kg emakumeak

| Ayumi Tanimoto | Japonia |
| Lucie Decosse | Frantzia |
| Elisabeth Willeboordse | Herbehereak |
| Won Ok-im | PRK |

### 90kg gizonak

| Irakli Tsirekidze | Georgia |
| Amar Benikhlef | Aljeria |
| Sergei Aschwanden | Suitza |
| Hesham Mesbah | Egipto |

### 70kg emakumeak

| Masae Ueno | Japonia |
| Anaysi Hernández | Kuba |
| Ronda Rouser | AEB |
| Edith Bosch | Herbehereak |

### 100kg gizonak

| Tuvshinbayar Naidan | MNG |
| Askhat Zhitkeyev | Kazakhstan |
| Henk Grol | Herbehereak |
| Movlud Miraliyev | AZE |

### 78kg emakumeak

| Yang Xiuli | Txina |
| Yalennis Castillo | Kuba |
| Jeong Gyeongmi | Hego Korea |
| Stéphanie Possamaï | Frantzia |

### +100kg gizonak

| Satoshi Ishii | Japonia |
| Abdullo Tangriev | UZB |
| Óscar Brayson | Kuba |
| Teddy Riner | Frantzia |

### +78kg emakumeak

| Tong Wen | Txina |
| Maki Tsukada | Japonia |
| Idalys Ortiz | Kuba |
| Lucija Polavder | Eslovenia |

## Kanpo estekak

* Datuak: Q12261099
# Judith eta Holofernes (Caravaggio)

    Artikulu hau Caravaggioren margolanari buruzkoa da; beste esanahietarako, ikus «Judith eta Holofernes (argipena)».
Judith eta Holofernes (italieraz Giuditta e Oloferne) Caravaggiok 1602 inguruan egindako margolana da, non agertzen baita nola mozten dion burua Judithek Holofernes jeneral asiriarrari. Judithen liburuak kontatzen du Judithek, bere herriaren zerbitzuan, Holofernes seduzitu eta mozkortu zuela, gero hiltzeko. Margolana galduta egon zen eta 1950ean aurkitu zen berriz. Egun Erroman dago, Galleria Nazionale d'Arte Antica museoan.
Caravaggiok unerik dramatikoena aukeratu zuen oihal gainean islatzeko, burua moztearena, alegia. Argiak albo batetik jotzen ditu hiru irudiak, efektismoz, atzealde beltzaren kontrastean. Judith eta Abra neskamea eskuinaldean daude, partez Holofernesen gainean. X izpiek erakutsi dute Caravaggiok Holofernesen burua tokiz aldatu zuela lanean aritzen zela, bularraldetik aldenduz eta eskuinaldera eramanez pixka bat. Hiru pertsonaien aurpegieran ikusgai dago nolako maisutasunez gauzatzen zituen Caravaggiok gizakien emozioak. Judithenak, zehazki, erabakimena eta higuina erakusten ditu.

## Ustezko bigarren bertsioa

Pintura hau 2014an aurkitu zen Tolosa Okzitanian. Zenbaiten ustez, Caravaggioren bigarren bertsioa litzateke. Frantziako Gobernuak margolana esportatzeko debekua ezarri zuen, eta azterketak egin zitzaizkion jakiteko benetakoa zenetz.

## Kanpo estekak

* Datuak: Q2470123
* Multimedia: Judith beheading Holofernes by Caravaggio / Q2470123
# Judith eta Holofernes (argipena)

Judith eta Holofernes izenekin, hainbat artikulutara zuzendu gaitezke:
Haien historian oinarriturik, hainbat lan egin dira:
* Judith eta Holofernes, Caravaggioren margolana.
* Judith eta Holofernes, Artemisia Gentileschiren margolana, Napoliko bertsioa.
* Judith eta Holofernes, Artemisia Gentileschiren margolana, Florentziako bertsioa.
# Judizio (logika)

    Artikulu hau pentsamenduari buruzkoa da; beste esanahietarako, ikus «Judizio».
Judizio pentsamendu bat da. Horren bitartez zerbaiti buruz zerbait baieztatu edo ukatu egiten da. Aristotelesen arabera "judizioa ideia batez baino gehiago osatutako pentsamendua da, aldi berean batasun berezia duena, kopularen bitartez lortzen dena.

## Elementuak

* Subjektua: Zerbait leporatzen zaion pertsona, gauza, egoera edo jokabidea da.
* Predikatua: Subjektuari leporatzen zaion nolakotasuna edo atributua da.
* Kopula: Subjektua predikatuarekin lotzen duen "izan" aditzari esaten zaio.

## Kanpo estekak

* Datuak: Q1720612
# Judizio

Judizio izan daiteke:
* Judizio edo epaiketa, epailearen aurrean egiten den prozedura.
** Azken judizio, munduaren amaieran egingo den hildako guztien judizioa.
* Judizio (logika), zerbait baieztatzen edo ukatzen duen pentsamendua.
# Judithen liburua

Judithen liburua (hebreeraz יְהוּדִית Yehudit "bedeinkatua") Itun Zaharreko liburu deuterokanonikoa da, juduek eta protestante gehienek onartzen ez dutena.
Holofernes asiriarrak Betulia hiriari egindako erasoa kontatzen du, eta nola azkenean Israelek irabazi zuen Judithi esker.
Liburua anakronismoz beterik dagoenez, aditu askok ez dute fidagarritzat hartzen eta, batzutan, lehenengo eleberri historikotzat

## Argumentua

Judith Manasesen alarguntsa izan zen. Holofernesen ostea Betuliara joan zen hiri hori menderatzeko asmoz. Hori galarazteko, apaindu eta Holofernesengana joan zen Judith. Buruzagia liluratuta utzi zuen eta berarekin zegoela, burua moztu zion Judithek.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012-12-1 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ newadvent.org Catholic Encyclopedia

## Kanpo estekak

* Datuak: Q202129
* Multimedia: Book of Judith / Q202129
* Jatorrizko testuak: Biblia/Judit
# K.a. 44

K.a. I. mendearen taula (K.a. II. mende | K.a. I. mende | I. mende)
K.a. 60ko hamarkada | K.a. 50ko hamarkada | K.a. 40ko hamarkada | K.a. 30ko hamarkada | K.a. 20ko hamarkada
K.a. 49 | K.a. 48 | K.a. 47 | K.a. 46 | K.a. 45 | K.a. 44 | K.a. 43 | K.a. 42 | K.a. 41 | K.a. 40 | K.a. 39

### Heriotzak

* Martxoaren 15a- Julio Zesar, Erromatar Errepublikako diktatorea (j. K.a. 100).

## Kanpo estekak

* Datuak: Q35261
* Multimedia: 44 BC / Q35261
# K.a. 433

K.a. V. mendearen taula (K.a. VI. mende | K.a. V. mende | K.a. IV. mende)
K.a. 450ko hamarkada | K.a. 440ko hamarkada | K.a. 430ko hamarkada | K.a. 420ko hamarkada | K.a. 410ko hamarkada
K.a. 438 | K.a. 437 | K.a. 436 | K.a. 435 | K.a. 434 | K.a. 433 | K.a. 432 | K.a. 431 | K.a. 430 | K.a. 429 | K.a. 428

### Heriotzak
## Kanpo estekak

* Datuak: Q180406
# K.a. 434

K.a. V. mendearen taula (K.a. VI. mende | K.a. V. mende | K.a. IV. mende)
K.a. 450ko hamarkada | K.a. 440ko hamarkada | K.a. 430ko hamarkada | K.a. 420ko hamarkada | K.a. 410ko hamarkada
K.a. 439 | K.a. 438 | K.a. 437 | K.a. 436 | K.a. 435 | K.a. 434 | K.a. 433 | K.a. 432 | K.a. 431 | K.a. 430 | K.a. 429

### Heriotzak
## Kanpo estekak

* Datuak: Q234078
# K.a. 435

K.a. V. mendearen taula (K.a. VI. mende | K.a. V. mende | K.a. IV. mende)
K.a. 450ko hamarkada | K.a. 440ko hamarkada | K.a. 430ko hamarkada | K.a. 420ko hamarkada | K.a. 410ko hamarkada
K.a. 440 | K.a. 439 | K.a. 438 | K.a. 437 | K.a. 436 | K.a. 435 | K.a. 434 | K.a. 433 | K.a. 432 | K.a. 431 | K.a. 430

### Heriotzak
## Kanpo estekak

* Datuak: Q234135
# K.a. 436

K.a. V. mendearen taula (K.a. VI. mende | K.a. V. mende | K.a. IV. mende)
K.a. 450ko hamarkada | K.a. 440ko hamarkada | K.a. 430ko hamarkada | K.a. 420ko hamarkada | K.a. 410ko hamarkada
K.a. 441 | K.a. 440 | K.a. 439 | K.a. 438 | K.a. 437 | K.a. 436 | K.a. 435 | K.a. 434 | K.a. 433 | K.a. 432 | K.a. 431

### Heriotzak
## Kanpo estekak

* Datuak: Q234186
# K.a. 437

K.a. V. mendearen taula (K.a. VI. mende | K.a. V. mende | K.a. IV. mende)
K.a. 450ko hamarkada | K.a. 440ko hamarkada | K.a. 430ko hamarkada | K.a. 420ko hamarkada | K.a. 410ko hamarkada
K.a. 442 | K.a. 441 | K.a. 440 | K.a. 439 | K.a. 438 | K.a. 437 | K.a. 436 | K.a. 435 | K.a. 434 | K.a. 433 | K.a. 432

### Heriotzak
## Kanpo estekak

* Datuak: Q234232
* Multimedia: 437 BC / Q234232
# K.a. 439

K.a. V. mendearen taula (K.a. VI. mende | K.a. V. mende | K.a. IV. mende)
K.a. 450ko hamarkada | K.a. 440ko hamarkada | K.a. 430ko hamarkada | K.a. 420ko hamarkada | K.a. 410ko hamarkada
K.a. 444 | K.a. 443 | K.a. 442 | K.a. 441 | K.a. 440 | K.a. 439 | K.a. 438 | K.a. 437 | K.a. 436 | K.a. 435 | K.a. 434

### Heriotzak
## Kanpo estekak

* Datuak: Q234319
# K.a. 432

K.a. V. mendearen taula (K.a. VI. mende | K.a. V. mende | K.a. IV. mende)
K.a. 450ko hamarkada | K.a. 440ko hamarkada | K.a. 430ko hamarkada | K.a. 420ko hamarkada | K.a. 410ko hamarkada
K.a. 437 | K.a. 436 | K.a. 435 | K.a. 434 | K.a. 433 | K.a. 432 | K.a. 431 | K.a. 430 | K.a. 429 | K.a. 428 | K.a. 427

### Heriotzak
## Kanpo estekak

* Datuak: Q233995
* Multimedia: 432 BC / Q233995
# K.a. 431

K.a. V. mendearen taula (K.a. VI. mende | K.a. V. mende | K.a. IV. mende)
K.a. 450ko hamarkada | K.a. 440ko hamarkada | K.a. 430ko hamarkada | K.a. 420ko hamarkada | K.a. 410ko hamarkada
K.a. 436 | K.a. 435 | K.a. 434 | K.a. 433 | K.a. 432 | K.a. 431 | K.a. 430 | K.a. 429 | K.a. 428 | K.a. 427 | K.a. 426

### Gertaerak

* Euripidesen Medea lehendabizikoz antzeztu zuten.

### Heriotzak
## Kanpo estekak

* Datuak: Q233931
* Multimedia: 431 BC / Q233931
# K.a. 438

K.a. V. mendearen taula (K.a. VI. mende | K.a. V. mende | K.a. IV. mende)
K.a. 450ko hamarkada | K.a. 440ko hamarkada | K.a. 430ko hamarkada | K.a. 420ko hamarkada | K.a. 410ko hamarkada
K.a. 443 | K.a. 442 | K.a. 441 | K.a. 440 | K.a. 439 | K.a. 438 | K.a. 437 | K.a. 436 | K.a. 435 | K.a. 434 | K.a. 433

### Heriotzak
## Kanpo estekak

* Datuak: Q234276
# Kapitain Etxea

Kapitain etxea Errenterian kokatzen den XVII. mendeko etxea da. Martin de Rentería y Uranzu, XV. mendearen azken herenean jaioa eta "Errenteriako kapitaina" bezala ezaguna, XVII. mendeko etxe barroko honi izena ematen diona da.
21. mendean Jantziaren Zentroa museoa dago bertan kokatua.

## Ezaugarriak

Mehelinen artean dagoen oinplano angeluzuzeneko eraikina da, bi isurkiko estalkia du eta honen gailurra hareharrizko harlanduz egina den fatxada nagusiarekiko paralelo dago. Hasiera batean, beheko solairua eta bi altuera zituen, platabandaz banatuta geratzen zirenak. Hala ere, eskuineko aldeak aldaketa handiak jasan ditu, eta, ondorioz, pisuak jatorrizko altueratik mugituta geratzen dira eta baoek platabandak eteten dituzte. Zati horretan baoak, beheko solairuan, taberna baterako sarbideak dira, eta, goikoetan, etxebizitzako balkoiak. Elementurik interesgarriena armarria da, "Iturriza" legendarekin.
Ezkerreko aldea deigarriago suertatzen da harri garbiarekin eta landutako harburudun teilatu-hegalarekin. Estilo bereko armarria du, baina ez simetrikoa, "Uranzuy" legendarekin. Baoak ardatz bakarrean banatzen dira, beheko solairuan sarrera dintelatua duena, eta lehen eta bigarren solairuetan burdin forjatuzko baranda duten balkoi irtenak. Gaur egun, eskuinekoa etxebizitza etxe bat da, baina ezkerra, kultur etxe bihurtu dute, fatxada garbitu eta barrualdea guztiz eraldatu dute udal kultura zerbitzuak hartzeko. Arku pare bat baino ez dira gorde beheko solairuan.
Antzinako mapan ikus daitekeenez, etxea harresi barruan zegoen, Udaletxea eta Andra Mari parrokia bezala. Harresia ibaia eta itsasoarekin babestuta zegoen, eta lurretik zetozen erasoetatik defendatzeko lau dorretxe zeuzkan: Torrekua, Morrontxo, Zubiaurre jauregia, eta Mikelazulo atea. Marea goian zegoenean Errenteriako harresietaraino heltzen zen itsasoa garai haietan.

## Ondarea

Eusko Jaurlaritzak izendatutako ondarea da.

## Erreferentziak

* 1 2 «Kapitain Etxe Barrokoa - Oarsoaldea Turismo» www.oarsoaldeaturismoa.eus (Noiz kontsultatua: 2019-09-26).
* ↑ «Kapitanenea 4 - 6 etxea. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2019-09-26).

## Kanpo estekak

* Datuak: Q65645658
* Multimedia: Kapitainenea 4-6 etxea / Q65645658
# Kapitain Frakasa

Kapitain Frakasa Anjel Lertxundik 1991n kaleratutako seigarren eleberria da, Ereinek argitaratua. Urte hartako Espainiako Kritika Saria euskarazko narratibari irabazi zuen. Italia eta Frantzia arteko muga aldean negozio ilun samarretan dabilen talde bat dugu, eta talde horretan kide bat egoera nahasian.

## Erreferentziak

* ↑ Mendiguren, Xabier. (1991-12-29). «Bigarrenean ziurtasunez» Argia.

## Kanpo estekak

* Datuak: Q23098125
# Kapitain

    Artikulu hau gradu militarrari buruzkoa da; beste esanahietarako, ikus «Kapitain (argipena)».
Kapitaina gudarien buruzagia da; bereziki, oinezkoen konpainia baten, zaldizkoen eskuadroi baten edo artilleria-bateria baten buruzagi den ofiziala. Graduazio militarrean, maior eta teniente artean dago.
STANAG 2116 NATOren gradu militarren eskalan OF-2 izena hartzen du.

## Erreferentziak

* ↑ Euskaltzaindia. Kapitain. in: Euskaltzaindiaren Hiztegia..
* ↑ (Ingelesez) www.royalnavy.mod.uk. (1996-3-13). NATO standardization agreement. .

## Kanpo estekak

* Datuak: Q19100
* Multimedia: Captains / Q19100
# Kapitain alkaide

    Artikulu hau erregeordeari buruzkoa da; beste esanahietarako, ikus «Kapitain (argipena)».
Kapitain alkaide edo kapitaina Nafarroa Behereko eta Zuberoako erregeordea zen. Donibane-Garazin bizi zen erregeak Nafarroa Behererako izendaturiko kapitaina edo gobernaria zen, eta erregeari zegozkion funtzio guztiak betetzen zituen. Maulen bizi zen Zuberoako kapitaina. Errege-aginduak betearazteaz eta zergak biltzeaz gainera, manupeko zituen degan eta messager zirelakoak eta Ordenuzko Gorteko eta Lixarreko Gorteko buru nagusia zen. Kapitain edo kapitain-alkate izenez deitzen zen alkatea Hego Euskal Herriko kontzeju eta udal askotan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12261274
# Kapisa probintzia

Kapisa (Dariz/Paxtueraz: کاپيسا) Afganistango 34 probintzietako bat da, herrialdearen ipar-ekialdean dagoena. 1.842 km²-ko azalera du eta 2009ko estimazioaren arabera 399.500 biztanle zituen. Hiriburua Mahmud-i-Raqi da.

## Erreferentziak

* ↑ World Gazetteer: Afghanistan: Administrative Divisions (population and area)
* ↑ Islamic Republic of Afghanistan Central Statistics Organization (CSO)

## Kanpo estekak

* (Ingelesez) NPS: Kapisa Province
* Datuak: Q173816
* Multimedia: Kapisa Province / Q173816
# Kapitain (argipena)

Kapitain izan daiteke:
* Kapitain, gudarien buruzagia; bereziki, oinezkoen konpainia baten, zaldizkoen eskuadroi baten edo artilleria-bateria baten buruzagi den ofiziala.
* Kapitain, merkataritza-itsasontzi baten burua.
* Kapitain, kirol talde baten burua.
* Kapitain alkaide, Nafarroa Behereko eta Zuberoako erregeordea
# Kapitain buru

Kapitain buruak (italieraz: capitani reggenti) San Marinoko Errepublikako bi estatuburuak dira. Herrialdeko Kontseilu Handi eta Nagusi delako organo legegileak bi kapitain buru hautatzen ditu sei hilabetero. Kapitain buruen kargu-hartze ekitaldiak apirilaren 1ean eta urriaren 1ean egiten dira urtero. Ohitura hau 1243. urtekoa da, gutxienez.
Diarkia deritzon bi estatuburuko gobernua Erromako Errepublikaren garaitik dator, zeinean bi kontsul zeuden. Alabaina, San Marinoko kapitain buruak ez dira gobernuburuak, botere betearazlerik gabeko estatuburuak baizik. San Marinoren batasun nazionala irudikatzen eta errepublikaren organo politikoen jarduerak gainbegiratzen baitituzte.

## Kanpo estekak

* Datuak: Q258045
* Multimedia: Captains Regent of San Marino / Q258045
# Kapis

Greziar mitologian, Kapis hiru pertsonairen izena da:
* Asarako eta Egesta edo Temisteren seme bat eta Ankisesen aita eta Eneasen aitona.
* Troiako Zaldia hirian ez sartzeko abisatu zuen troiarra.
* Eneasen ondorengo bat eta Alba Longako erregea.
Lehenak, edo Kapis izeneko beste batek, Capua hiria sortu zuen (Virgilio X. 145)

## Iturriak

* Apolodoro Atenaskoa Liburutegi mitologikoa, III 12.2
* Homero, Iliada, XX, 239
* Virgilio, Eneida, X. 145

## Kanpo estekak

* Datuak: Q1138203
# Kapitain Planet eta Planetariak

Kapitain Planet eta Planetariak (jatorrizko hizkuntzan, ingelesez: Captain Planet and the Planeteers) ingurumenari buruzko marrazki bizidun estatubatuarrak dira. Ted Turnerri bururatu zitzaion eta Andy Heyward, Robby London, Barbara Pyle and Nicholas Boxerrek ekoiztu zuten. Turner Program Services and DiC Entertainment enpresek garatu eta ekoiztu zuten 1990eko irailaren 10etik 1992ko abenduaren 5era. ETB 1ek euskaraz eman zuen.
Ondoren, 1993 eta 1996 bitartean, Kapitain Planeten abentura berriak (The New Adventures of Captain Planet) sekuentzia ekoitzi zuten Turner Broadcasting eta Hanna-Barbera Productionsek.
Programa honek Nazio Batuen Erakundeari, globalizazioari, kulturen aniztasunari eta ingurumenari egiten zion aipu.

## Pertsonaiak
### Planetariak

Planetariak jatorri ezberdineko bost lagun dira. Bostek lurra defendatzea dute helburu. Lagun bakoitzak ahalmen ezberdin bat duen eraztun bat dauka eta eraztun horiek bat eginez gero, Kapitain Planet azaltzen da laguntza eskaintzeko.
Planetariak hurrengoak dira:
* Kwame afrikarra da eta lurraren boterea dauka. 18 urte ditu eta landaredia ondo ezagutzen du. Lurrikarak, elementu geografikoak eta kraterrak sortzeko ahalmena du. Planetarien taldearen arrazoiaren ahotsa da hauek fedea galtzen dutenean.
* Wheeler sua kontrolatzen duen planetari estatubatuarra da. 17 urte ditu eta New York Hiriko Brooklyn auzokoa da. Sugarrak eta suteak pizteko gai da. Arte martzial eta beste teknikei buruz zerbaitaki arazoetan daudenean erabiltzeko.
* Linka haizearen ahalmena duen neska sobietarra da. 16 urte ditu eta hegaztien bizimodua ikertzen du. Haize boladak, tornado txikiak sortzeko eta hegan egiteko gai da. Estrategia eta logika dira bere bertuteak. Sobiet Batasunaren desagerpena dela-eta, geroago, telesailean Ekialdeko Europakoa dela esaten dute.
* Gi asiarra da eta uraren ahalmena dauka. 16 urte ditu itsas-biologoa da.
* Ma-Ti bihotzaren ahalmena duen neska hego amerikarra da. 12 urte ditu eta planetarekiko maitasuna, zainketa eta enpatia eragiteko ahalmena du.

## Ahotsak eta bikoizketa

K2000 etxearen eskutik egin zen euskarazko bikoizketa. Hona hemen aktore eta bikoizleen ahotsak:
| Pertsonaia | Jatorrizko ahotsa | Bikoizlea |
| Kwame | LeVar Burton | |
| Wheeler | Joey Dedio | Josu Varela |
| Linka | Kath Soucie | Monica Erdozia |
| Gi | Janice Kawaye | |
| Ma-Ti | Scott Menville | Eba Ojanguren |
| Kapitain Planet | David Coburn | Iker Diaz |
| Gaia | Whoopi Goldberg | |

## Bukaerako abestia

    LURRA! SUA! HAIZEA! URA! BIHOTZA! AURRERA PLANET!
    Zuen ahalmenak bat eginda Kapitan Planet nauzue.
    Kapitain Planet gure heroia,
    ezaba ezazu lurreko lohia
    gure indarrak elkartuz,
    planetaren alde jokatuz.
    Kapitain Planet gure heroia,
    ezaba ezazu lurreko lohia
    bat egin borrokatzeko,
    eguzkipean bizitzeko.
    Ordainduko didazu hau Kapitain Planet!
    Planetariak gara,
    izan nahi duzu?
    planeta salbatzeko behar zaitugu,
    kutsadura aurka egin ahal duzuna
    horra Kapitain Planetek diotsuna.
    Zuek daukazue ahalmena!

## Kanpo estekak

* Datuak: Q463974
* Multimedia: Captain Planet and the Planeteers / Q463974